  Анжелика Тихонова корреспондент Кизнер ёросысь Вуж Бӧдья гуртысь Александра Зайцева но Елена Афонова «Элькуновидениын» «Гуртэлы» кырӟанэнызы тодматозы. Бадӟым вожвылъяськонэ пыриськыны курдамзы но бӧрысь дӥсьтэмзы сярысь ивортодэтъя «Удмуртия» агентстволэн корреспондентэзлы Александра Зайцева вераз. Нылкышноос кыкназы ик Вуж Бӧдья гуртысь лулчеберет юртын ужало. Елена Афонова кивалтӥсь луыса, Александра Зайцева – чеберлыкъя кивалтӥсь. Александра Зайцевалэн верамезъя, «Элькуновидение» пыриськыны соосты кема куроно луиз. Нырысь соосты «Удмурт Кенеш» огазеяськонлэн Кизнер ёросысь ёзэтэзлэн кивалтӥсез Андрей Карпов дэмлам, собере ёрос администрациысь депутатъёслэн ёззы но курем. Ми дӥсьтытэкгес ик мынӥм. Милям воксё йырамы но ӧй вал отчы мынон. <…> Ма кызьы, кызьы шуиськом, сокеме, собыдӟа конкурсэ, кызьы ми пыриськомы, гуртын ужасьёс. <…> Ми сярысь чебересь кырӟасьёс но вань ук Кизнерын шуиськом . Но вот соос ми борды кырмиськизы, и ми 30 числое, берпуметӥ нуналаз ини, соглаш кариським но заявка келям Александра Зайцева, «Элькуновидение-2019» вожвылъяськонэ пыриськисьКышкан кышканэн, но дарт аслэсьтыз «ужзэ» лэсьтӥз ик. Любопытство милемыз таре нуэ ини отчы. Ми али отборочной тураз ветлӥмы бере, адямиосын тодматскимы, табере «Аксионын» но кырӟаса утчано Александра Зайцева, «Элькуновидение-2019» вожвылъяськонэ пыриськисьНылкышноос сизьым ар ӵоже ини ӵошен кырӟало. Кизнер ёросын ӵем гинэ сцена вылэ потало. Ижкаре «Марӟан гуръёс» фестивале вуылэмзы вань. «Элькуновидениын» соос Александра Зайцевалэсь «Гуртэлы» кырӟанзэ быдэстозы. Со дасо пала кырӟанъёс гожтӥз ини, но аслаз верамезъя, таиз тужгес но сюлэмзыя, эшшо ик сое кылзӥсьёссы но, клубазы ветлӥсь арлыдо эшъёссы но туж ярато. Мон сое гожъяй вал ини кемалась, ужаны пырем берамыгес ик. Сэре ми сое котькытынгес ик кырӟаськом ке, тани праздникъёсын, гуртъёсын но кырӟамзы потэ сое весь. <…> Ярато бере, муртъёслы но, оло, нош кельшоз шуыса. Мукетъёсыз но вань бон но, тазэ поттэммы потӥз. Гуртмес яратӥськом ми укыр, соин, дыр Александра Зайцева, «Элькуновидение-2019» вожвылъяськонэ пыриськисьГуртсэс яратэмзы ужзэс гижысь-пиньысь быдэстэмзыя но шӧдӥське. Нылкышноос калыксы понна туж тыршыса ужало, клубазы кыкназы 11 кружокъёс нуо. Тани сценкаос но асьмеос ик гожъяськом. Эшшо интернетмы ӧвӧл. Соиз туж начар. <…> Со секыт. Соин ик милемлы асьмелы ваньзэ кароно луэ. Сценарийёс но асьмеос ик гожъяськом, кырӟанъёс но, кылбуръёс но гожъяськом – ваньзэ-ваньзэ йырысь Александра Зайцева, «Элькуновидение-2019» вожвылъяськонэ пыриськисьТодэ вайытом, «Элькуновидение» Кияса, Пичи Пурга, Кез, Можга, Шаркан, Балезино, Ижкарысь Индустри, Первомай ёросъёсысь кырӟасьёс но пыриськыны дасясько.  Тегъёс: Лулчеберет Кизнер Удмуртия удмуртъёс кырӟан Элькуновидение  